*REPUBLIKA HRVATSKA*

*ZADARSKA ŽUPANIJA*

*GRAD ZADAR*

*Narodni trg 1*

*Razina 22*

*Transakcijski račun IBAN:HR5924070001852000009*

*Matični broj:02546558*

*RKP:35724  
Županija:520  
OIB 09933651854*

*Razdoblje :01.01.-31.12.2020.*

*Zadar, 15.02.2021. godine*

*BILJEŠKE UZ FINANCIJSKE IZVJEŠTAJE*

*GRADA ZADRA ZA RAZDOBLJE OD 01.01.-31.12.2020.GODINE*

***Bilješka broj 1***

*U bilješkama koje su sastavni dio financijskih izvještaja obrazlažu se odstupanja (više od 10%) u odnosu na prethodno razdoblje. Prikazuju se samo prihodi i primici te rashodi i izdaci koji se odnose na jedinice lokalne i područne (regionalne) samouprave bez korisnika , dok se u razini 22 prikazuju samo prijenosi proračunskim korisnicima po načelu novčanog tijeka. Znači oni prihodi (pomoći) koje je nadležno Ministarstvo uplatilo za proračunske korisnike Grada Zadra ne prikazuju se u financijskom izvještavanju razine 22 kao ni rashodi koji se iz njih financiraju. Uz financijske izvještaje daje se i prikaz sudskih sporova u tijeku s kratkim opisom spora, iznosom te procjenom odljeva/priljeva sredstava tj. njegov utjecaj na sam Proračun. Financijski izvještaji koji se sastavljaju za razdoblje od 1.1.-31.12.2020.godine su : Obrazac PRRAS, obrazac Bilanca, Obrazac RAS funkcijski, obrazac PVRIO te obrazac Obveza. U nastavku se daje obrazloženje uz navedene obrasce.*

*Bilješka broj 2- Bilješke uz obrazac PR-RAS*

*Ukupni prihodi i primici Grada Zadra u razdoblju od 1.1.-31.12.2020. godine ostvareni su u iznosu od 464.486.914 kuna i za 13,2% su veći u odnosu na prethodno razdoblje. Kako su ostvareni prihodi i primici po skupinama daje se u nastavku:*

*Prihodi poslovanja ostvareni su u iznosu od 425.155.216 kuna i čine 91,53% ukupno ostvarenih prihoda i primitaka. U odnosu na prethodno razdoblje ostvareno je 6,7% više. Najznačajnija odstupanja u ostvarenju u odnosu na prethodno razdoblje bilježimo na sljedećim AOP-ima:*

*AOP 003 Porez i prirez na dohodak od nesamostalnog rada ostvareno je u iznosu od 145.082.146 kuna ili 90,8% prošlogodišnje realizacije. Rezultat je to pandemije COVID-19 koja je ostavila traga u naplati poreza na dohodak. Zbog zabrane rada odnosno poteškoća u radu prihodi od poreza na dohodak znatno su manji nego prethodne godine. Da bi se premostio nesrazmjer prihoda od poreza na dohodak Ministar financija donio je Naputak o načinu isplate beskamatnog zajma jedinicama lokalne i područne (regionalne) samouprave, HZMO i HZZO (“NN br. 46/20”) kojim se omogućilo JLP®S uzimanje beskamatnog zajma u visini odgođenog plaćanja poreza i prireza porezu na dohodak te po godišnjoj prijavi/povratu poreza na dohodak.*

*AOP 018 Porezi na imovinu realizirani su u iznosu od 30.221.822 kuna. Ovu podskupinu poreza čine porez na kuće za odmor i porez na promet nekretnina.- Stalni porezi na nepokretnu imovinu (porez na kuće za odmor) realizirani su u iznosu od 2.998.507 kuna što je za 15,7% više nego u istom razdoblju prethodne godine. Grad Zadar i dalje radi na usklađenju baza i obuhvatu obveznika poreza na kuće za odmor te je stoga i ovaj prihod naplaćen nešto više nego prethodne godine.*

*AOP 023 Povremeni porez na imovinu tj. porez na promet nekretnina realiziran je u iznos od 27.223.315 kuna . Naplatu ovog poreza evidentira Porezna uprava i rezultat je tržišnih aktivnosti u stanogradnji odnosno stjecanju imovine. Naplata je evidentirana u iznosu od 82,7% naplaćene prošlogodišnje realizacije . Rezultat je to aktivnosti na tržištu nekretnina koje je zastalo u ovom izvještajnom razdoblju, dijelom i zbog navedene pandemije uzrokovane virusom COVID-19.*

*AOP 024 Porezi na robu i usluge realiziran je u iznosu od 3.085.160 kuna ili 56,3% prošlogodišnje realizacije. Ovi porezi obuhvaćaju porez na potrošnju i porez na tvrtku.*

*AOP 026 Porez na promet realiziran je u iznosu od 3.054.225 kuna i predstavlja porez na potrošnju. Znatno lošija naplata evidentirana je u 2020. godini zbog pandemije COVID-19 budući da ugostiteljski objekti dobar dio godine nisu radili.*

*AOP 028 Porez na korištenje dobara ili izvođenje aktivnosti predstavlja porez na tvrtku ili naziv te je naplata slabija nego prethodne godine. Naplata se odnosi na potraživanja poreza na tvrtku iz prethodnih godina s obzirom da je ovaj gradski porez ukinut. Ukupno je realizirano 30.935 kuna.*

*AOP 045 Pomoći iz inozemstva i od subjekata unutar općeg proračuna realizirane su u iznosu od 113.975.358 kuna ili 86,7% više nego prethodne godine. Unutar pomoći dobru naplatu imamo na AOP 049 tekuće pomoći od institucija i tijela EU jer se radi o naplaćenim prihodima odnosno potraživanjima za projekte koji se financiraju direktno iz sredstava EU . Ukupno je naplaćeno 4.491.382 kuna ili 2.822.237 kuna više nego prethodne godine.*

*AOP 054 Pomoći proračunu iz drugih proračuna realizirane su u iznosu od 33.551.439 kuna što je za 17.671.700 više nego prethodne godine. U naplati pomoći u ovom izvještajnom razvoju postoji veliko odstupanje u odnosu na prethodnu godinu najvećim dijelom zbog sufinanciranja MZO te Ministarstva za demografiju, obitelj, mlade i socijalnu politiku za dovršetak centra Mocire (Voštarnica) u Zadru (AOP 056). Osim toga ovdje su evidentirana i sredstva za provedbu izbora za Predsjednika Republike Hrvatske budući je Grad Zadar operativno provodio ove izbore. Ništa manje nisu značajna ni sredstva sudjelovanja centralnog proračuna u provođenju EU projekata. Zatim naplaćena kompenzacijska mjera iz državnog proračuna , sredstva iz Zadarske županije za troškove ogrjeva te financiranje JVP sredstvima suosnivača (Općine Bibinje, Poličnik i Zemunik Donji). Ukupno tekuće pomoći realizirane su u iznosu od 13.213.243 kuna, a kapitalne pomoći 20.338.196 kuna.*

*AOP 057 Tekuće pomoći od izvanproračunskih korisnika realizirani su u iznosu od 3.785.900 kuna ili 5% više od prošlogodišnje naplate. Ovdje se evidentiraju naplate od ŽUC Zadar. ŽUC Zadar tijekom 2020.godine redovito je doznačavao sredstva sukladno Zakonu o cestama pa je tako ove godine doznačio sredstva za razdoblje od siječnja zaključno sa studenim, ali je naplaćen i zaostatak za mjesece studeni i prosinac 2019. godine.*

*AOP 060 Tekuće pomoći izravnanja za decentralizirane funkcije realizirale su se u iznosu od 17.563.490 kuna 6,7% više nego lani što je i posljedica pada prihoda od poreza na dohodak. Budući da je naplata poreza i prireza manja veća sredstva naplaćuje se i Fonda poravnanja do visine mjesečne obveze u financiranju decentraliziranih funkcija osnovnog školstva i Javne vatrogasne postrojbe Zadar.*

*AOP 066 Pomoći temeljem prijenosa EU sredstava realizirane su u iznosu od 54.581.205 kuna ili nominalno 31.165.178 kuna više nego prethodne godine. Ovise o visini i vrijednosti projekata koji se nominiraju odnosno su odobreni Gradu Zadru, a naplaćena su i potraživanja iz prethodne godine. Najznačajniji iznosi u ovoj naplati odnose se na projekt Zadar Baštini (34.210.166 kuna), novi projekt MrežeZAdar ili produljeni smjenski rad vrtića 5.698.068 kuna), projekt Centar za mlade (8.669.992 kuna) projekt ITS (1.071.878 kuna), projekt pomoćnici u nastavi (1.832.256 kuna).*

*AOP 074 prihodi od imovine ostvareni su u iznosu od 25.394.707 kuna ili 62,9% naplate od prethodne godine. Gotovo na svim stavkama imamo smanjenu realizaciju u odnosu na prethodnu godinu, najviše je vidljiva na prihodima od nefinancijske imovine odnosno za zakupu poslovnog prostora jer mnogi zakupci gradskih prostora nisu mogli raditi zbog pandemije, te su bili oslobođeni plaćanja.*

*AOP 078 Prihodi od zateznih kamata realizirani su u iznosu od 1.604.182 kuna ili 18,7% više nego prethodne godine.*

*AOP 081 Prihodi iz dobiti trgovačkih društava realizirani su u iznosu od 22.555 kuna, a radi se o prihodu koji je uplatila Razvojna agencija zadarske županije d.o.o. u završnom likvidacijskom procesu. Naime, ovaj iznos predstavlja uplatu iznad visine temeljnog uloga kojeg je Grad Zadar imao (36.000 kuna ili 36% udjela).*

*AOP 083 Prihodi od nefinancijske imovine realizirani su u iznosu od 23.581.636 kuna ili 70,4% prošlogodišnje realizacije. Tu se evidentiraju naknade za koncesije, zakup poslovnog prostora, prihodi od korištenja javnih površina te ostali prihodi od nefinancijske imovine.*

*AOP 105 prihodi od upravnih i administrativnih pristojbi te po posebnim propisima realizirani su u iznosu od 92.215.611 kuna ili 96,1% prošlogodišnje realizacije.*

*AOP 106 (upravne i administrativne pristojbe) realizirane su u iznosu od 5.085.008 kuna ili 13,1% više nego prethodne godine zbog naplate potraživanja boravišne pristojbe iz prethodne godine.*

*AOP 111 (prihodi po posebnim propisima) realizirani su u iznos od 2.886.040 kuna ili 3,1% više nego prethodne godine.*

*AOP 123 prihodi od prodaje proizvoda i robe te pruženih usluga i prihodi od donacija realizirali su se u iznosu od 13.556.538 kuna ili 11.896.385 kuna više nego prethodne godine. Ovi prihodi obuhvaćaju prihod od donacije prihode od Hrvatskih voda za naplaćenu/doznačenu naknadu za uređenje voda i pripadajuće kamate, ali u 2020. godini i donacije od Nadbiskupije zadarske prema Sporazumu za izgradnju osnovne škole na gradskom predjelu Novi Bokanjac. S ove osnove Grad Zadar je uprihodovao 11.464.258 kuna (AOP 129) što je i uvjetovalo veliko odstupanje u odnosu na prethodnu godinu. Od Hrvatskih voda naplaćeno je 1.797.969 kuna ili 15,2% više zbog zaračunatih materijalnih troškova obrade i slanja uplatnica za naknadu za uređenje voda i kamata sukladno Ugovoru.*

*AOP 128 (Tekuće donacije) realizirale su se u iznosu od 294.311 kuna ili 194.311 kuna više nego prethodne godine. Osim redovnih donacija OTP banka d.d. za stipendije učenika i studenata slabijeg imovinskog stanja, ove godine naplaćene su i donacije od ZABA d.d. u iznosu od 120.000 kuna te 74.311 kuna donacija od građana za Mjesne odbore (MO Mala Rava).*

*AOP 136 Kazne upravne mjere i ostali prihodi realizirani su u iznosu od 1.623.874 kuna ili 75,6% prošlogodišnje realizacije. Radi se o naplati kazni za koje komunalni i prometni redar izdaju naloge. Sama naplata kazni je nešto veća nego prethodne godine 5% dok su ostali prihodi manji.*

*Prihodi od prodaje nefinancijske imovine realizirani su u iznos od 7.234.706 kuna ili 24,3% više nego prethodne godine. Čine ih prihodi od prodaje zemljišta, prihodi od prodaje ostalih građevinskih objekata i prihodi od prodaje stanova na kojima postoji stanarsko pravo. Najznačajnija naplata je kod prodaje zemljišta i to u iznosu od 3.584.560 kuna (AOP 292). Prihodi od prodaje stanova na kojima postoji stanarsko pravo realizirani su u iznosu od 1.930.146 kuna nešto manje nego prethodne godine, dok je prodaja nekretnine realizirana u iznosu od 1.720.000 kuna.*

*Primici od financijske imovine realizirani su u iznosu od 32.096.992 kuna i znatno odstupaju u odnosu na primitke iz 2019. godine.*

*AOP 411 Primici od danih studentskih kredita realizirani su u iznosu od 83.910 kuna ili 9,1% više nego prethodne godine. Radi se o povratu danih učeničkih i studentskih kredita.*

*AOP 462 Primici od prodaje dionica i udjela u glavnici trgovačkih društava u javnom sektoru realizirani su u iznosu od 36.000 kuna, a radi se o primitku/povratu udjela u Razvojnoj agenciji zadarske županije d.o.o. (likvidacijski postupak).*

*AOP 485 Primici od zaduživanja realizirani su u iznosu od 13.935.742 kuna, a odnosi se na korištenje dugoročnog kredita prema suglasnosti Vlade Republike Hrvatske za izgradnju osnovne škole na gradskom predjelu Novi Bokanjac .*

*AOP 497 Primljeni zajmovi od državnog proračuna realizirani su u iznosu od 18.041.340 kuna, a radi se o beskamatnim zajmovima koji nisu vraćeni Državnom proračunu sukladno Naputku o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020). Ovaj iznos se iskazuje kao primitak u 2020. godini, a u narednim razdobljima iskazuje se kao izdatak u trenutku plaćanja/povrata u državni proračun.*

*Rashodi i izdaci ostvareni su u iznosu od 458.174.742 kuna i veći su za 15,7% nego prethodne godine. Vrijednosno najznačajniji su rashodi poslovanja u iznosu od 309.352.154 kuna ili 67,52% ukupnih rashoda i izdataka. U odnosu na prethodnu godinu realizirano je 97,6% prošlogodišnje realizacije. Značajnija odstupanja kod rashoda poslovanja u odnosu na prethodnu godinu imamo na sljedećim AOP-ima:*

*AOP 160 Materijalni rashodi realizirani su u iznosu od 76.856.829 kuna ili 82,5% prošlogodišnje realizacije. Ovi rashodi obuhvaćaju naknade troškova zaposlenima, rashode za usluge, naknade troškova osobama izvan radnog odnosa odnosno ostale nespomenute rashode poslovanja. Odstupanja na pojedinim AOP-ima unutar ove podskupine su sljedeći:*

*AOP 161 Naknade troškova zaposlenima realizirani su u iznosu od 773.999 kuna ili 55,5% prošlogodišnje realizacije. Najveće odstupanje je u rashodima za službena putovanja i stručnog usavršavanja zaposlenika s obzirom da zbog pandemije nije bilo većeg broja službenih putovanja, a stručni seminari su se odvijali putem webinara.*

*AOP 166 Rashodi za materijal i energiju realizirani su u iznosu od 2.046.794 kuna ili 68,8% prošlogodišnje realizacije. I ovdje je značajna ušteda s obzirom na pandemijske uvjete, dok je kod energije manja potrošnja budući da smo prethodne godine imali rashode za veću snagu električne energije za potrebe adventa što u 2020. godini nije bilo.*

*AOP 174 Rashodi za usluge realizirani su u iznosu od 66.713.766 kuna ili 80,2% prošlogodišnje realizacije. Najznačajnije odstupanje u odnosu na prethodnu godinu imamo na stavkama promidžbe i informiranja jer zbog zdravstvene situacije nije bilo rashoda za sufinanciranje aviokompanija odnosno turističke promidžbe Grada Zadra kao što je bilo u 2019.godini (AOP 177 ) AOP 180 zdravstvene i veterinarske usluge realizirane su u iznosu od 657.455 kuna ili 33,8% više nego lani jer se od 2019. godine posebno izdvaja zdravstveni pregled sportaša što je do 2019.godine bilo prikazano kao donacije u Programu financiranja sporta. Za tu namjenu u 2019.godini izdvojeno je 200.000 kuna.*

*AOP 184 Naknade troškova osobama izvan radnog odnosa realizirane su u iznosu od 19.968 kuna, a obuhvaćaju rashode za osobe na stručnom usavršavanju bez zasnivanja radnog odnosa, kao i druge rashode za osobe koji nisu zaposlenici Grada Zadra. Realizacija je nešto manja nego prethodne godine zbog razlike u broju osoba na stručnom usavršavanju bez zasnivanja radnog odnosa.*

*AOP 185 Ostali nespomenuti rashodi poslovanja realizirani su u iznosu od 7.302.302 kuna i veće za 30,6% je u odnosu na prethodnu godinu. U ovoj podskupini rashoda evidentiraju se rashodi za naknade članovima predstavničkih i izvršnih vijeća, povjerenstava i slično, premije osiguranja, članarine, reprezentacija, troškovi sudskih postupaka te ostali nespomenuti rashodi. Gotovo na svim stavkama imamo povećanje u odnosu na prethodnu godinu.*

*AOP 186 naknade za rad predstavničkih i izvršnih tijela, povjerenstava i slično realizacija navedenog rashoda iznosi 3.205.731 kuna i značajno odstupa nego prethodne godine i to zbog isplate naknada osobama koje su sudjelovale u izborima za izbor predsjednika Republike Hrvatske.*

*AOP 188 Reprezentacija je realizirana u iznosu od 277.322 kuna ili 42% prošlogodišnje realizacije. I ovdje se radi o manjim protokolarnim obvezama uslijed pandemije.*

*AOP 190 pristojbe i naknade realizirane su u iznosu od 1.800.372 kuna ili 37,3% više nego u istom razdoblju prethodne godine. Povećanje je uvjetovanom poticajnom naknadom koju propisuje FZOEU za smanjenje otpada koja je za 571.686 kuna veća nego u 2019.godini.*

*AOP 191 troškovi sudskih postupaka realizirani su u iznosu od 667.343 kuna ili 433.309 kuna više nego lani zbog troškova vođenih sudskih sporova.*

*AOP 192 ostali nespomenuti rashodi realizirani su u iznosu od 956.301 kuna ili 46,1% više nego prethodne godine, a razlog je povrat komunalnog doprinosa koji je naplaćen prethodne godine.*

*AOP 193 Financijski rashodi realizirani su u iznos od 5.207.958 kuna ili nominalno 4.672.967 kuna zbog plaćanja zateznih kamata u izgubljenom sudskom sporu (AOP 210).*

*AOP 202 Kamate na primljene kredite i zajmove od kreditnih institucija izvan javnog sektora realizirane su u iznosu od 21.060 kuna ili 72,4%. Veće su nego prethodne godine zbog većeg korištenja dugoročnog kredita za potrebe izgradnje osnovne škole na gradskom području Novi Bokanjac.*

*AOP 212 Subvencije su realizirane u iznosu od 3.915.614 kuna ili 39,5% prošlogodišnje realizacije. Smanjenje nastaje zbog prijenosa sredstava Liburnija d.o.o. umjesto sa stavke subvencije na stavke kapitalne pomoći trgovačkim društvima u javnom sektoru.*

*AOP 221 Pomoći dane u inozemstvo i unutar općeg proračuna realizirane su u iznosu od 105.834.790 kuna ili 6,7% više nego prethodne godine. Odstupanja na AOP 223 tekuće pomoći inozemnim vladama nastaju u projektima koji se financiraju iz EU sredstava, a plaćaju se inozemnim partnerima u tim projektima, dok ostala odstupanja uglavnom nastaju zbog rashoda koji se odnosi na sufinanciranje izgradnje studentske menze i smještaja studenata u Novom kampusu Sveučilišta u Zadru te rashoda prema MUP PU zadarska za adaptaciju poslovnog prostora (sportska dvorana).*

*AOP 234-237 odnose se na plaćanje proračunskim korisnicima Grada Zadra i gotovo su isti kao prethodne godine.*

*AOP 238 pomoći temeljem prijenosa EU sredstava realizirane su u iznosu od 617.521 kuna, znatno više nego prethodne godine, a uvjetovane su realizacijom EU projekata.*

*AOP 242-244 realizacija iznosi 7.108.299 kuna, a radi se o prijenosu sredstava proračunskim korisnicima Grada Zadra u projektu „škola puna mogućnosti 4“, MrežeZAdar i projektu prehrane*

*AOP 257 Ostali rashodi realizirani su u iznosu od 86.720.863 kuna i veći su za 7% nego prethodne godine. Najveće odstupanje bilježimo kod kapitalnih pomoći trgovačkim društvima u vlasništvu Grada dijelom zbog načina evidentiranja rashoda Liburniji d.o.o. umjesto na subvencijama u podskupinu kapitalnih pomoći, ali i zbog većih pomoći komunalnim društvima u Programu gradnje komunalnih voodnih građevina ( Odvodnja d.o.o. i Vodovod d.o.o)*

*AOP 261 Tekuće donacije iz EU sredstava realizirane su u iznosu od 1.947.326 kuna, jer je u travnju 2019. godini počeo projekt MrežaZAdar pa su se i prijenosi partnerima (dječjim vrtićima drugih osnivača) realizirali na ovom kontu/rashodu. Ukupno za ovu namjenu 1.723.068 kuna. U projektu Rana intervencija kao prijenosi Caritasu zadarske Nadbiskupije realiziralo se 145.199 kuna, u projektu Zadar Baštini turističkoj zajednici Grada Zadra 11.218 te Čistoća d.o.o. Zadar 67.841 kuna.*

*AOP (264) –kapitalne donacije građanima i kućanstvima realizirane su u iznosu od 47.703 kuna i znatno su veće nego u istom razdoblju prethodne godine zbog zahtjeva HRVI za podmirenje troškova priključka struje i vode prilikom stambenog zbrinjavanja,*

*AOP (267)- naknade štete pravnim i fizičkim osobama realizirale su se u iznosu od 756.712 kuna i predstavljaju naknadu koju je Grad Zadar izvršio prema Zavičajnoj udruzi Sv. Nikola , a koja je određena kao obeštećenje u sudskom sporu.*

*Rashodi za nabavu nefinancijske imovine realizirani su u iznosu od 146.522.603 kuna i značajno su veći nego prethodne godine. Nominalno su veća za 75.824.634 kuna Najznačajnija odstupanja bilježimo na sljedećim AOP-ima:*

*AOP 344 Zemljište realizirano je u iznosu od 8.462.609 kuna budući su u 2020. godini bili manji otkupi za zemljišta za izgradnju komunalne infrastrukture.*

*AOP 357 Poslovni objekti realizirani su u iznosu od 49.533.605 kuna ili 33.829.062 kuna više nego prethodne godine. Razlog tome je dovršetak izgradnje Centra Mocire, izgradnja osnovne škole u Mjesnom odboru Novi Bokanjac te rekonstrukcija područnog objekta Osnovne škole Krune Krstića na gradskom predjelu Ploče. Iako su ove investicije bile i prethodne godine u 2020.godini radovi na školi u gradskom predjelu Novi Bokanjac znatno su veći što je utjecalo na veće rashode s ove osnove.*

*AOP 358 Ceste realizirane su u iznosu od od 12.377.601 kuna i veće su za 33,4% više nego lani. Realizacija je u skladu sa programom gradnje komunalne infrastrukture.*

*AOP 362 Komunikacijska oprema realizirana je u iznosu od 121.541 kuna 46,6% više nego prethodne godine. Od ukupne realizacije nabavljeno je 90.188 kuna za potrebe projekta VIRTUAL ARCH (info ploča i totem) ,dok se ostatak odnosi na nabavu opreme za potrebe Grada Zadra.*

*AOP 363 oprema za održavanje i zaštitu realizirana je u iznosu od 443.303 kuna gdje se uz nabavu opreme za postrojbe civilne zaštite nabavile nadzorne kamere za kontrolu brzina na gradskim prometnicama (363.312 kuna).*

*AOP 366 sportska i glazbena oprema realizirana je u iznosu od 74.977 kuna i manja je u odnosu na prethodnu godinu jer se u 2020. godini nije nabavljala sportska i glazbena oprema u projektu MrežaZA dar.*

*AOP 367 uređaji, strojevi i oprema za ostalu namjenu realizirani su u iznosu od 706.014 kuna i veći su za 404.830 kuna nego prethodne godine. Veći rashodi nastaju zbog nabave kino opreme (projektora ) za Providurovu palaču ukupno 487.125 kuna. Ministarstvo kulture sudjelovalo je u ukupnoj investiciji sa 200.000 kuna.*

*AOP 393 Dodatna ulaganja na nefinancijskoj imovini realizirana su u iznosu od 61.168.570 kuna i nominalno su realizirana više za 43.494.356 kuna nego prethodne godine. Ulaganje se odnosi na projekt rekonstrukcije Providurove palače i gradskih bedema te na energetsku obnovu Osnovne škole Smiljevac, ulaganja u Mjesnom odboru Dračevac, Puntamika, Petrčane ali i početak ulaganja na objektu Centar za mlade iz EU fondova. Od ukupnog rashoda na projekt Zadar Baštini odnosi se 48.293.276 kuna, a projekt Centar za mlade 10.262.084 kuna. Prethodne godine nije bilo dodatnih ulaganja na objektu Centra za mlade, a u obnovi Providurove palače i bedema (projekt Zadar Baštini) realizirano je 14.218.107 kuna što je za 34.075.169 kuna manje. Ovo je razlog većeg odstupanja u usporedbi sa prethodnom godinom.*

*Izdaci za financijsku imovinu i otplate zajmova realizirani su u iznosu od 2.299.985 kuna, znatno manje nego prethodne godine iz razloga jer u 2019. godini podmirena obveza plaćanja glavnice za kratkoročni kredit čega u 2020. godini nije bilo.*

*AOP 526 Dani zajmovi neprofitnim organizacijama, građanima i kućanstvima realizirani su u iznosu od 2.299.985 kuna i predstavljaju izdatke za dane učeničke i studentske kredite.*

*Ukupno je ostvaren višak prihoda i rashoda u iznosu 6.312.172 kuna te se manjak koji se odnosi na razinu 22 smanjio za isti iznos i sada iznosi 39.446.951 kuna (AOP 636).*

***Bilješka broj 2 - Bilješke uz obrazac RAS-funkcija***

*U ovom obrascu evidentirani su rashodi po svojoj namjeni . Plaćanja prema proračunskim korisnicima eliminirani su iz ovog izvještaja pa iznos iskazan na AOP 137 odgovara iznosu na AOP 404 (nakon eliminacije AOP 234). Svi rashodi se iskazuju prema namjeni (za osnovnoškolstvo, kulturu, sport, razvoj zajednice, zdravstvo i sl). Značajnija odstupanja bilježimo na sljedećim AOP-ima:*

*AOP 001-004 Opće javne usluge te financijski i fiskalni poslovi bilježe odstupanje, što je posebno vidljivo na AOP 004 zbog evidentiranja zateznih kamata koje su proizašle iz sudskog spora.*

*AOP 009 (Opće usluge) realizirane su u iznosu od 3.670.860 kuna i veće su za 10,6% zbog evidencije tekuće pomoći Ministarstvu unutarnjih poslova za adaptaciju sportske dvorane PU zadarske.*

*AOP 033 (Opći ekonomski i trgovački poslovi) realizirani su u iznosu od 1.481.461 kuna i znatno su manji nego prethodne godine zbog manjih izdvajanja za usluge turističke promidžbe Grada Zadra i financiranja aviokompanija uslijed COVID pandemije.*

*AOP 036 (Poljoprivreda) realiziran je u iznosu od 12.500 kuna, nema usporednu veličinu jer je u 2020. godini izrađen Program raspolaganjem poljoprivrednim zemljištem.*

*AOP 051 Cestovni promet realiziran je u iznos od 429.827 kuna i prate rashode i aktivnosti u europskim projektima MINTe i Par4SUMP stoga je i odstupanje vće u odnosu na prethodnu godinu. Projekt eGUTS koji je također bio evidentiran na ovoj funkciji je završio te nije bilo rashoda u 2020. godini.*

*AOP 060 Turizam izvršen je u iznosu od 212.109 kuna i nema usporednu veličinu jer su aktivnosti u projektu SOUSTURIZMO započele u 2020.godini.*

*AOP 062 Istraživanje i razvoj :Ekonomski poslovi (Promet) realizirani su u iznosu od 600.315 kuna i znatno su manji nego prethodne godine zbog završetka projekta Location.*

*AOP 073 Gospodarenje otpadnim vodama realiziran je u iznosu od 5.074.072 kuna i za 56,6% je veći nego prethodne godine zbog pojačanih aktivnosti u projektu NETWAP.*

*AOP 080 (Razvoj zajednice) realiziran je u iznosu od 94.594.687 kuna ili 7,5% više nego lani zbog većeg ulaganja u Programu izgradnje komunalne infrastrukture, ulaganja u objekte Mjesnih odbora, te ulaganja u Programu održavanja komunalne infrastrukture.*

*AOP 085 Zdravstvo bilježi smanjenje u odnosu na prethodnu godinu zbog manjih izdvajanja za Opću bolnici Zadar, budući je investicija koju je sufinanciralo Grad Zadar završila prethodne godine.*

*AOP 103 Rekreacija, kultura i religija realizirana je u iznosu od 83.621.682 kuna ili 48,4% više nego prethodne godine i to zbog većih ulaganja u projektu Zadar Baštini (rekonstrukcija Providurove palače i obnova zadarskih bedema)*

*AOP 110 Obrazovanje -realizirano je u iznosu od 59.542.154 kuna ili 97,8% više nego prethodne godine i to zbog većeg izdvajanja za financiranje privatnih i gradskih vrtića, provođenje projekta produljenog rada vrtića MrežaZAdar, (projekt je započeo u travnju 2019. godine),rekonstrukcije objekta područne škole Krune Krstića te izgradnje osnovne škole na Novom Bokanjcu. U odnosu na prethodnu godinu financiranje prehrane i asistenata u nastavi iskazalo se na AOP 122 (dodatne usluge u obrazovanju). Grad Zadar je uložio 2.000.000 kuna u izgradnju sveučilišne menze i smještaja studenata u Novom kampusu Sveučilišta u Zadru. Prethodne godine ovog izdvajanja nije bilo te je utjecao i na veću realizaciju u odnosu na prethodnu godinu.*

*AOP 125 Socijalna zaštita realizirana je u iznosu od 32.303.626 kuna ili 42,6% više nego lani i to najvećim dijelom zbog rekonstrukcije i privođenja namjeni Centra Mocire. Povećanje je vidljivo i na AOP 133 (stanovanje) zbog većeg izdvajanja za stambeno zbrinjavanje hrvatskih branitelja (pomoć kod izdavanja vodo i elektro priključaka).*

***Bilješka broj 3 -Bilješke uz obrazac P-VRIO***

*U obrascu P-VRIO za razdoblje od 01.01.-31.12.2020. godine evidentirano je sve ono što posljedično ima utjecaj na bilančne stavke, a nisu rezultat transakcije.*

*AOP 005-proizvedena dugotrajna imovina bilježi povećanje u iznosu od 1.099.883 kuna zbog procjene nekretnine – zgrade koja je u 2020.godini prodana.*

*AOP 005-proizvedena dugotrajna imovina bilježi smanjenje u iznosu od 15.690 kuna i odnosi se na knjigovodstvenu vrijednost imovine rashodovane imovine prema prijedlogu Komisije za popis imovine.*

*AOP 020-neproizvedena dugotrajna imovina bilježi povećanje u iznosu od 3.573.527 kuna. Radi se o evidenciji prema Ugovorima kojima je Ministarstvo državne imovine odnosno Republika Hrvatska darovala zemljišta za izgradnju i to za pretovarne stanice na otoku Istu (1.010.000 kuna), zatim zemljište koje u naravi predstavlja dječje igralište na području MO Crvene kuće (1 kuna) kao i zemljište potrebno za izgradnju Centra za gospodarenje otpadom (2.076.667 kuna), zemljište na području MO Crno (138.000 kuna), dok je na AOP 020 kao smanjenje iskazano 700.000 kuna kojim je Grad Zadar darovao Republici Hrvatskoj zemljište potrebno pri rekonstrukciji Centra Mocire. Dio u iznosu od 348.860 kuna odnosi se na razliku vrijednosti zemljišta koje je Grad Zadar prodao u 2020.godini, a nalazili su se u izvanbilančnim stavkama.*

*AOP 021-proizvedena dugotrajna imovina predstavlja povećanje obujma imovine za 1.566.359 kuna, a odnosi se na računalnu opremu kojim je Ministarstvo dodijelilo opremu za potrebe Upravnog odjela za graditeljstvo i prostorno uređenje (60,506 kuna), zatim komunalna oprema u iznosu od 122.037 kuna, povećanje površine poslovnog prostora koje je nastalo novom izmjerom (82.832 kuna) te dodijeljeni kontejneri od strane FZOEU (1.300.984 kuna). AOP 021-smanjenje proizvedene dugotrajne imovine u iznosu od 194.850 kuna predstavlja smanjenje za nabavljenu opremu u projektu MrežaZAdar koja je predana u vlasništvo i upravljanje proračunskim korisnicima i partnerima Grada Zadra u iznosu od 192.371 kuna te smanjenje imovine u iznosu od 2.479 kuna što u naravi predstavlja projektor, a dodijeljen je Osnovnoj školi Krune Krstića.*

*Na AOP 029 iznos od 900.700 kuna predstavlja isknjižavanje potraživanja za dane kredite studentima i učenicima po zaključku Povjerenstva za stipendiranje i odobravanje drugih oblika potpore učenicima i studentima, a temeljem Pravilnika o stipendiranju i odobravanju drugih oblika potpore učenicima i studentima (Glasnik Grada Zadra br. 13/09, 18/10 i 12/11).*

*AOP 031 Dionice i udjeli u glavnici- povećanje od 24.030.000 kuna predstavlja povećanje temeljnog kapitala ŠC Višnjik d.o.o., koji je u 100% vlasništvu Grada Zadra sukladno Odluci Gradskog vijeća od 23.prosinca 2019.godine (upis u trgovački registar izvršen je u 2020. godini). Sukladno navedenoj Odluci Grad Zadar kao jedini osnivač povećao je udjel unosom nekretnine k.č.br.3838/3, zk.ul. br. 18101 k.o. Zadar u kapital društva ŠC Višnjik d.o.o. te se stoga i u poslovnim knjigama Grada Zadra usklađuje podatak o temeljnom kapitalu.*

*AOP 032 smanjenje potraživanja za prihode poslovanja u iznosu od 49.559 kuna predstavlja potraživanja koja su nastala u provođenju projekata iz EU sredstava, a koja nisu potvrđena odnosno odobrena od strane provedbenog tijela ili su prethodnih godina više iskazana u poslovnim knjigama Grada Zadra.*

***Bilješka broj 4-Bilješke uz obrazac Obveze***

*Obveze na kraju izvještajnog razdoblja u 2019. godini iznosile su 90.032.090 kuna, a ukupno obveze na kraju 2020. godine iznose 105.553.163 kuna i veće su u odnosu na početno stanje za 15.521.073 kuna. Dospjele obveze na kraju 2020. godine iznose 31.292.342 kuna, a nedospjele 74.260.821 kuna. Ovdje je značajno spomenuti da su dospjele obveze na kraju 2020. godine manje za 8.885.209 kuna u odnosu na prethodnu godinu. Kod dospjelih obveza vrijednosno su najznačajnije obveze za rashode poslovanja i to obveze za materijalne rashode u iznosu od 15.667.147 kuna. Dospjele obveze za subvencije iznose 4.196.150 kuna, obveze za naknade štete i kapitalne pomoći 2.271.073 kuna, obveze na naknade građanima i kućanstvima 24.480 kuna, obveze za financijske rashode 23 kuna te ostale tekuće obveze 6.662.421 kuna. Na ostalim tekućim obvezama se knjiže sve obveze prema udrugama iz područja kulture, sporta, socijalne skrbi i zdravstva, obveze nacionalnim manjinama prema te obveze za Vatrogasnu zajednicu Grada Zadra. Dospjele obveze za nefinancijsku imovinu iznose 2.471.048 kuna. U strukturi nedospjelih obveza 6.893.966 kuna odnosi se na međusobne obveze korisnika, a evidentirane su obveze prema Državnom proračunu s osnove 55% naplaćene realizacije kod prodaje stanova na kojima postoji stanarsko pravo, obveze za naplaćene prihode proračunskih korisnika, obveze za bolovanje preko 42 dana na teret HZZO, obveze za povrat u državni proračun decentraliziranih sredstava, obveze za primljene predujmove za provođenje EU projekata. Nedospjele obveze za nabavu nefinancijske imovine iznose 18.276.047 kuna, dok nedospjele obveze za rashode poslovanja iznose 17.113.726 kuna, uključujući i nedospjelu obvezu za plaću za mjesec prosinac 2020. godine. Najznačajnije nedospjele obveze su obveze za financijsku imovinu koje iznose 31.977.082 kuna. Ove obveze predstavljaju obveze prema Zagrebačkoj banci d.d. temeljem korištenog dugoročnog kredita za izgradnju osnovne škole na gradskom predjelu Novi Bokanjac u iznosu od 13.935.742 kuna, te obveze prema Državnom proračunu s osnove beskamatnog zajma temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020) u iznosu od 18.041.340 kuna. Porez na dodanu vrijednost odnosno obveza za mjesec prosinac 2020. godine evidentirana je uz izvornu obvezu u klasi rashoda poslovanja i rashoda za nabavu nefinancijske imovine u ukupnom iznosu od 2.048.138 kuna.*

***Bilješka broj 5 - Bilješke uz obrazac Bilanca***

*Na početku 2020..godine stanje imovine iznosi 2.065.754.814 kuna, dok na kraju 2020.godine iznosi 2.079.125.513 kuna.*

*AOP 002 Nefinancijska imovina na počeku godine iznosi 1.505.606.038 kuna , dok je na kraju godine evidentirana u iznosu od 1.586.889.300 kuna što čini povećanje od 5,4% . Povećanje je najrazvidnije na AOP 004 budući je evidentirano povećanje u vrijednosti procijenjenog/darovanog zemljišta. Odstupanje je vidljivo na AOP 005 (Nematerijalna imovina) iz razlogaa jer je u 2020.godini obavljen ispravak evidentiranja cesta na način da se umanjila nematerijalna imovina i evidentirale na kontu građevinskih objekata-ceste uz ispravak vrijednosti imovine. (veza AOP 011 i 013).*

*AOP 017 Oprema za održavanje i zaštitu - na početku godine stanje je iznosilo 1.591.642 kuna, a na kraju 2020. godine stanje imovine iznosi 1.698.632 kuna. Indeks 106,7. Rezultat je to unosa nabavne vrijednosti kamera za nadzor brzine na gradskim prometnicama.*

*AOP 021 Uređaji, strojevi i oprema za ostale namjene na početku 2020.godine iznosila je 1.968.828 kuna, a na kraju 2020.godine 4.007.045 kuna što je nominalno više za 2.038.217 kuna. Najvećim dijelom odnosi se na doznaku FZOEU za spremnici za zbrinjavanje otpada (1.300.983,75 kuna), zatim projektora u Providurovoj palači( 200.000 kuna)*

*AOP 052 dugotrajna imovina u pripremi stanje na dan 1.1.2020.godine iznosilo je 55.055.863 kuna, a na dan 31.12.2020. 155.406.000 kuna te bilježi povećanje nominalno za 100.350.137 kuna. Od značajnijih vrijednosti mogu se navesti stanje u pripremi za novu osnovnu školu na gradskom predjelu Novi Bokanjac u iznosu 27.436.584 kuna, projekt Zadar Baštini 62.855.916 kuna, Centar Mocire 41.358.281 kuna, Centar za mlade 10.262.479 kuna. Postrojenja i oprema u pripremi evidentirana je u 2020.godini u iznosu od 157.500 kuna, a odnosi se na opremanje Centra Mocire.*

*AOP 064 Novac u banci i blagajni iznosi na kraju obračunskog razdoblja 25.298.918 kuna i u odnosu na stanje iskazano 1.1.2020. godine je manje dobrim dijelom zbog projekata financiranih iz EU fondova čime su se i obveze za primljene predujmove smanjivale.*

*AOP 079 potraživanja od zaposlenih te za više plaćene poreze i ostalo-stanje na kraju 31.12.2019. godine iznosi 1.615 kuna, a na kraju 2020.godine 3.169 kuna što čini povećanje od 96,2%. Odnosi se na potraživanja prema Poreznoj upravi (HZZO) za povrat doprinosa za zdravstveno osiguranje za osobu mlađu od 30 godina te za ozljedu na radu.*

*AOP 080 ostala potraživanja – na kraju godine iskazano stanje iznosi 3.067.690 kuna ili povećanje od 17,3% u odnosu na početno stanje. Povećanje nastaje zbog pozajmice Grada Zadra prema HNK Zadar (1.000.000 kn) prema Ugovoru.*

*AOP 084 Potraživanja za dane zajmove na početku razdoblja evidentirani su u iznosu od 15.535.172 kuna, a na kraju obračunskog razdoblja u iznosu od 16.850.547 kuna. Bilježi se povećanje od 8,5% zbog povrata sredstava i otpisa potraživanja što je opisano uz obrazac P VRIO. Ova potraživanja odnose se na dane učeničke i studentske kredite.*

*AOP 134 Dionice i udjeli u glavnici trgovačkih društava u javnom sektoru bilježi povećanje na kraju godine u odnosu na početno stanje za 6,8%. Nominalno iznosi 375.267.850 kuna, a povećanje nastaje zbog povećanja temeljnog kapitala u trgovačkom društvu ŠC Višnjik d.o.o. Zadar (24.030.000 kuna). Istovremeno se iskazuje brisanje zbog likvidacije Razvojne agencije zadarske županije u kojoj je Grad Zadar imao poslovni udjel vrijedan 36.000 kuna (36%).*

*AOP 140 Potraživanja za prihode poslovanja na kraju 2020.godine iznose 66.145.447 kuna i značajno odstupaju u odnosu na početno stanje koje je iznosilo 147.992.160 kuna. Osim što su vidljiva povećanja na AOP 146 i 151, a koja se odnose na potraživanja za projekte financirane iz EU sredstava, značajnom smanjenju pridonijela je i korekcija potraživanja. Iako su se prethodnih godina evidentirale korekcije potraživanja one nisu obuhvaćale porez na nekretnine, naknadu za uređenje voda i pripadajuće kamate, kao ni potraživanja u ovrsi i tužbama. U 2020.godini izvršene su korekcije i za navedena potraživanja.*

*AOP 147 Potraživanja za pomoći proračunu iz drugih proračuna na kraju obračunskog razdoblja iznose 953.914 kuna i za 11% su veća nego na početku razdoblja, a odnose se na prihode koje Općine Poličnik, Zemunik Donji i Bibinje kao suosnivači JVP Zadar duguju Gradu Zadru s osnove dodatnog udjela u porezu na dohodak i Sporazumu o sufinanciranju rada JVP Zadar.*

*AOP 153 Potraživanja za upravne i administrativne pristojbe, pristojbe za naknade i po posebnim propisima na kraju 2020.godine iznose 99.434.428 kuna i veće su za 30,9% zbog naknade za uređenje voda i potraživanja za komunalni doprinos.*

*AOP 164 Kontinuirani rashodi budućih razdoblja iznose 2.603.714 kuna, a odnose se na trošak plaće za 12/2020.godine, troškove prijevoza i vijećničke naknade.*

*AOP 162 Ukupne obveze i vlastiti izvori iznose 2.079.125.513 kuna, od čega na obveze otpada 105.553.163 kuna (AOP 169). U odnosu na početno stanje veće su za 17,2%, najvećim dijelom zbog obveza za primljeni kredit od ZABA d.d. te beskamatni zajam od državnog proračuna. Najveće prekoračenje kod obveza imamo kod kapitalnih pomoći trgovačkim društvima u vlasništvu grada i to 56,2% te kod obveza za nabavu nefinancijske imovine 32,5%. Uglavnom su to obveze prema dobavljačima za projekte financirane EU sredstvima*

*AOP 232-239 evidentirani su rezultati poslovanja odnosno njihov raspored kroz poslovne aktivnosti. Tako je ostvaren višak prihoda poslovanja i višak od financijske imovine te manjak od nefinancijske imovine. Izvršena je korekcija rezultata po poslovnim transakcijama kako je propisano člankom 82. Pravilnika o proračunskom računovodstvu i računskom planu proračuna. Korekcija je izvršena za iznose naplaćenih prihoda poslovanja koji su se utrošili za nabavu nefinancijske imovine (klasa 4), ali i za financiranje kapitalnih pomoći trgovačkim društvima u javnom sektoru iz prihoda od prodaje nefinancijske imovine. Iznos korekcije iznosi 78.039.973 kuna. Ukupno je ostvaren višak poslovanja u iznosu od 6.312.172 kuna, a manjak za pokriće u narednom razdoblju iznosi 39.446.951 kuna.*

*Za razliku od prethodnih godina nije se izvršila preraspodjela rezultata po aktivnostima pa se u 2020. godini izvršila na način da je iz viška prihoda poslovanja koji je početkom 2020.godine iznosio 606.000.523 kuna pokrio se u cijelosti manjak od financijske imovine koji je iznosio 166.486.174 kuna. Radi se o pokriću manjka za dane studentske i učeničke kredite, ali i za pokriće izdataka po kreditu kod refinanciranja kredita za izdane gradske obveznice. Ovi izdaci financirali su se iz izvora 11 Opći prihodi i primici pa se stoga i preraspodjela izvršila između ova dva rezultata.*

*Na AOP 244,245 –Izvanbilančni zapisi na kraju 2020. godine iznose 3.148.758.3470 kuna. Tu se vodi podaci o raspoloživom saldu za sredstva od prodaje stanova, ali pregled primljenih jamstava, danih jamstava te sudskih sporova koji su u tijeku i koji mogu imati utjecaj na stavke bilance Grada Zadra.*

*Značajna sredstva iznose 3.038.659.110 kuna i predstavljaju vrijednosti građevinskog zemljišta prema procjeni Komisije iz 1999.godine. Iznos od 576.865 kuna tijekom 2020.godine isknjižio se na bilančne stavke nefinancijske imovine-zemljišta, a zatim se sa tih stavki i rasknjižio budući su se zemljišta prodala.*

*U izvanbilančne zapise uvedene su sve zadužnice, garancije i slični dokumenti koji su zaprimljeni u UO za financije Grada Zadra.Paralelno su isknjiženi iznosi koji su se naplatili po bjanko zadužnicama odnosno koji su vraćeni korisnicima garancija i izdavateljima zadužnicama. Isto tako evidentirani su sporovi (prema evidenciji-popisu nadležnih Upravnih odjela Grada Zadra) koje Grad Zadar vodi, a koji mogu postati potencijalne obveze budući je Grad tuženik. Vrijednost istih iznosi na dan 01.01.2020. godine 156.914.591 kuna dok krajem 31.12.2020.godine iznosi 294.359.621 kuna. Popis sudskih sporova u tijeku nalazi se u privitku ovih Bilješki i čini njihov sastavni dio. Naknada za uređenje voda sa kamatama na dan 31.12.2019. iznosi 38.508.559 kuna. Na dan 31.12.2020.godine nema evidentiranog potraživanja na NUV i pripadajuće kamate budući su se one preknjižile na bilančne stavke konta 1652 uz pripadajući ispravak potraživanja.*

***Dane hipoteke:***

*-iznos od 10.000.000 kuna za završetak rekonstrukcije palače CEDULIN, prema Odluci Gradskog vijeća. Grad Zadar dozvolio je upis hipoteke u korist banke na kat čest.10402/1 do povrata kredita koji otplaćuje Turistička zajednica Grada Zadra. Navedeni iznos odnosi se na početno stanje, a Grad Zadar u 2020. godini nije davao hipoteke na svoju imovinu.*

***Primljena i izdana sredstva osiguranja plaćanja u 2020.godini:***

*Grad Zadar zaprimio zadužnice za zakup poslovnog prostora u iznosu od 8.710.000 kuna.*

*Zaprimljene zadužnice za zakup javne površine za postavu kioska, štanda ukupno 650.000 kuna.*

*Zaprimljene zadužnice za javnu površinu (ostalo) ukupne vrijednosti 775.000 kuna.*

*Zaprimljene zadužnice korisnika javnih potreba u kulturi ukupne vrijednosti 1.865.000 kuna.*

*Primljene ostale garancije/zadužnice po ostalim Ugovorima u iznosu od 20.578.819 kuna.*

*Grad Zadar je u 2020. godini vratio primljena sredstva osiguranja plaćanja (bankovne garancije) u*

*iznosu od 5.947.149 kuna, te 1.155.000 kuna primljenih zadužnica za studentske kredite*

***Grad Zadar izdao je u 2020. godini sljedeća sredstva osiguranja plaćanja:***

*Ministarstvo regionalnog razvoja i fondova EU-za Oš Novi Bokanjac 7.000.000 kuna,*

*Zagrebačka banka d.d. za Oš Novi Bokanjac – 24.064.699,54 kuna,*

*Zagrebačka banka d.d. za aglomeraciju-150.000.000,00 kuna,*

*Erste faktoring jedna zadužnica vrijednosti 8.000.000 kuna,*

*Erste&Steiermarkische Bank d.d. vrijednosti 3.500.000 kuna*

*Povrat izdanih sredstava osiguranja plaćanja koje je Grad Zadar izdao prethodnih godina:*

*Ministarstvo turizma 50.000 kuna,*

*Ministarstvo za demografiju, obitelj, mlade i socijalnu politiku 1.000.000 kuna,*

*Ministarstvo regionalnog razvoja i fondova EU 500.000 kuna,*

*Središnji državni ured za šport 500.000 kuna.*

*P R O Č E L N I K*

*Ivan Mijolović, dipl.oec.*